7. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.1144/46 της 3/5 Μαρτ. 1973  (ΦΕΚ Β΄ 288) Περί τηρητέων διατυπώσεων κατά τον εφοδιασμόν αεροσκαφών πτήσεων εξωτερικού ή μικτών, δι’ εγχωρίων προϊόντων. Έχοντες υπ’ όψιν: 1.Τας διατάξεις της παρ. 2 του άρθρ. 133 του Νόμ. 1165/1918 «περί Τελωνειακού Κώδικος», ως αύται συνεπληρώθησαν δια του άρθρ. 17 του Α.Ν. 791/1948. 2.Το υπ’ αριθμ. 3539/3.11.72 έγγραφον της Νομισματικής Επιτροπής, περί της εξετάσεως της δυνατότητος καθιερώσεως τρόπου, ενεργείας τελωνειακού ελέγχου επί των πραγματοποιουμένων εφοδιασμών, δι’ εγχωρίων ειδών, αεροσκαφών γραμμών εξωτερικού ή μικτών. 3.Το γεγονός, ότι δια της υπ’ αριθ. 1602/6/14.4.71 αποφάσεως της Νομισματικής Επιτροπής, η αξία των πωλουμένων εις αεροπορικάς εταιρείας εγχωρίων ειδών, προοριζομένων δι’ εφοδιασμούς των υπό ξένην ή ελληνικήν σημαίαν αεροσκαφών, καταβάλλεται εις ελεύθερον συνάλλαγμα. 4.Την ανάγκην παροχής πάσης δυνατής διευκολύνσεως εις την καταβαλλομένην προσπάθειαν προωθήσεως της εξαγωγής εγχωρίων προϊόντων, αποφασίζομεν: Άρθρ.1.-Ο εφοδιασμός, αεροσκαφών ελληνικών ή ξένων αεροπορικών εταιρειών, εκτελούντων πτήσεις εξωτερικού ή μικτάς δι’ εγχωρίων προϊόντων προοριζομένων ν’ αναλωθούν εντός των αεροσκαφών κατά τας πτήσεις τούτων, θα ενεργήται επί τη χρησιμοποιήσει εντύπου, δια της παρούσης καθιερωμένου, υπό τον τίτλον «ΔΕΛΤΙΟΝ ΕΦΟΔΙΑΣΜΟΥ ΑΕΡΟΣΚΑΦΩΝ (ΠΤΗΣΕΩΝ ΕΞΩΤΕΡΙΚΟΥ ή ΜΙΚΤΩΝ) ΔΙ’ ΕΓΧΩΡΙΩΝ ΠΡΟΪΟΝΤΩΝ», όπερ θα εκτυπούται κατά το συνημμένον υπόδειγμα και εις τας διαστάσεις αυτού, μερίμνη και δαπάναις των ενδιαφερομένων αεροπορικών εταιρειών. Άρθρ.2.-1.Εις το κατά το προηγούμενον άρθρον έντυπον, όπερ θα συμπληρούται εις διπλούν υπό της ενδιαφερομένης αεροπορικής εταιρείας, θα περιγράφωνται, κατά τας ενδείξεις του εντύπου τούτου (είδος, ποσόν, αξίαν προϊόντων, επωνυμίαν και διεύθυνσιν επιχειρήσεως εξ ης ταύτα προέρχονται, τιμολόγιον αγοράς κλπ.), τα προς εφοδιασμόν συγκεκριμένου αεροσκάφους ωρισμένης πτήσεως και δρομολογίου εγχώρια προϊόντα, άτινα προορίζονται ν’ αναλωθούν εντός αυτού υπό των επιβατών και των μελών του πληρώματός του. 2.Το περί ου πρόκειται έντυπον θα κατατίθεται εις το αρμόδιον Τελωνείον, όπερ θα καταχωρή τούτο εις ειδικόν βοηθητικόν βιβλίον, δια της παρούσης καθιερούμενον, κατ’ αύξοντα αριθμόν τιθέμενον και επί των δύο αντιτύπων (Α και Β) εις το άνω δεξιόν μέρος του εντύπου. 3.Το κατά την προηγουμένην παράγραφον ειδικόν βοηθητικόν βιβλίον υπό τον τίτλον «ΒΙΒΛΙΟΝ ΚΑΤΑΧΩΡΗΣΕΩΣ ΔΕΛΤΙΩΝ ΕΦΟΔΙΑΣΜΟΥ ΑΕΡΟΣΚΑΦΩΝ κλπ.», θα γραμμογραφηθή εις στήλας, εις ας θ’ αναγράφωνται κατά σειράν ο αύξων αριθμός, η ημερομηνία καταθέσεως του Δελτίου, η αεροπορική εταιρεία, τα στοιχεία του αεροσκάφους, ο αριθμός και η ημερομηνία πτήσεως και η ακολουθητέα γραμμή πτήσεως (δρομολόγιον). Άρθρ.3.-1.Τελωνειακόν όργανον, οριζόμενον υπό της αρμοδίας Υπηρεσίας του Τελωνείου, θα προέρχηται εις τον κατ’ είδος και ποσότητα έλεγχον των εν τω κατατιθεμένω Δελτίω περιγραφομένων εγχωρίων προϊόντων και θα βεβαιοί, παρουσία του αρμοδίου υπαλλήλου της ενδιαφερομένης αεροπορικής εταιρείας, την επί του εν τω Δελτίω περιγραφομένου αεροσκάφους είσοδον τούτων, συμπληρών και υπογράφων την επί του εντύπου διατυπουμένην οικείαν ένδειξιν. 2.Άμα τη πραγματοποιήσει της εισόδου εις το εφοδιαζόμενον αεροσκάφος των εν τω Δελτίω περιγραφομένων εγχωρίων προϊόντων και την συμπλήρωσιν και υπογραφήν των οικείων πράξεων υπό τε του τελωνειακού οργάνου και του υπαλλήλου της αεροπορικής εταιρείας, το υπό στοιχ. Α αντίτυπον του εντύπου επιστρέφεται εις το αρμόδιον γραφείον του Τελωνείου, το δε έτερον, υπό στοιχ. Β παραδίδεται εις την ενδιαφερομένην αεροπορικήν εταιρείαν. 3.Τα υπό του αρμοδίου γραφείου του Τελωνείου παραλαμβανόμενα υπό στοιχ. Α αντίτυπα, θα φυλάσσωνται ταξινομημένα κατά μήνα εις ειδικόν, κατά αεροπορικήν εταιρείαν, φάκελλον. Άρθρ.4.-1.Η Τελωνειακή Αρχή, εις το τέλος εκάστου μηνός, θα προέρχηται, μετά προηγουμένην αίτησιν – δήλωσιν της ενδιαφερομένης αεροπορικής εταιρείας και αντιπαραβολήν των εις χείρας της ευρισκομένων εις τους οικείους φακέλλους Δελτίων, εις την έκδοσιν βεβαιώσεως δι’ εκάστην επιχείρησιν – προμηθεύτριαν της αεροπορικής εταιρείας περί των κατά τον μήνα, εις ον αναφέρεται η βεβαίωσις, πραγματοποιηθεισών υπ’ αυτής εξαγωγών ειδών παραγωγής αυτής προς χρησιμοποίησιν της βεβαιώσεως εις την Τράπεζαν της Ελλάδος δια την υπό της Τραπέζης ταύτης έκδοσιν του σχετικού πιστοποιητικού Εξαγωγικής Δραστηριότητος της Επιχειρήσεως δια την υπ’ αυτής διεκδίκησιν των εκ της δραστηριότητός της απορρεόντων δικαιωμάτων της. 2.Εις την κατά την προηγουμένην παράγραφον βεβαίωσιν θα αναγράφωνται κατ’ είδος, ποσότητα αξίαν και αριθμόν τιμολογίου πωλήσεώς των εις την αεροπορικήν εταιρείαν τα δι’ εφοδιασμούς αεροσκαφών διατεθέντα, κατά τον εις ον αναφέρεται η βεβαίωσις μήνα, εγχώρια είδη παραγωγής της επ’ ονόματι της οποίας εκδίδεται αύτη επιχειρήσεως. 3.Αντίτυπον της χορηγουμένης βεβαιώσεως θα τίθεται εις τον οικείον φάκελλον του Τελωνείου, εις ον ευρίσκονται και τα οικεία Δελτία του μηνός εις α αναφέρεται η βεβαίωσις αύτη. (Αντί της σελ. 104,07) Σελ. 104,07(α) Τεύχος 599-Σελ. 63 - 170 Τελωνειακή Υπηρεσία Αεροσκαφών 30.Α.κ.7 Άρθρ.5.-Τα αντίτυπα των χορηγουμένων βεβαιώσεων και τα εις α αναφέρεται εκάστη βεβαίωσις Δελτία Εφοδιασμού Αεροσκαφών δι’ εγχωρίων προϊόντων, θα τίθενται εις ειδικόν φάκελλον και θα φυλάσσωνται εις το Αρχείον του Τελωνείου επί μίαν πενταετίαν από της ημερομηνίας της εκδόσεως της βεβαιώσεως, μετά την παρέλευσιν της οποίας θα καταστρέφωνται επί τη τηρήσει της σχετικής περί καταστροφής αρχείων κλπ. υφισταμένης διαδικασίας. Το βοηθητικόν βιβλίον καταχωρήσεως των Δελτίων θα καταστρέφεται μετά πενταετίαν από του τέλους του έτους εις ο τούτο αναφέρεται. 2.«Δια την τήρησιν της δια της παρούσης αποφάσεως καθοριζομένης διαδικασίας, απαιτείται προηγουμένως η κατάθεσις υπό των αεροπορικών εταιρειών ή προμηθευτριών αυτών επιχειρήσεων (εξαγωγικών οίκων) εις την οικείαν Τελωνειακήν Αρχήν, σχετικής αιτήσεως, ότι αι εν λόγω εταιρείαι ή επιχειρήσεις επιθυμούν την χορήγησιν της υπό του άρθρ. 4 της παρούσης προβλεπομένης βεβαιώσεως». 3.«Εις ην περίπτωσιν δεν ήθελον ζητηθή, υπό των αεροπορικών εταιρειών ή εξαγωγικών επιχειρήσεων τροφοεφοδίων αερ/φών, η τήρησις της δια της παρούσης αποφάσεως καθοριζομένης διαδικασίας, δια την έκδοσιν της κατά τ' ανωτέρω βεβαιώσεως, η Τελωνειακή Αρχή του Αερ/νος δέον να λαμβάνη παν μέτρον ελέγχου των πραγματοποιουμένων εφοδιασμών, προς διασφάλισιν των συμφερόντων του Δημοσίου». Αι παρ. 2 και 3 προσετέθησαν δια της υπ’ αριθ.Τ.5548/290 της 24 Νοεμ./5 Δεκ. 1975 (ΦΕΚ Β΄ 1433) απόφ. Υπ. Οικονομικών. Άρθρ.6.-Η παρούσα δημοσιευθήτω δια της Εφημερίδος της Κυβερνήσεως, μετά του συνημμένου σχεδίου εντύπου «ΔΕΛΤΙΟΝ ΕΦΟΔΙΑΣΜΟΥ ΑΕΡΟΣΚΑΦΩΝ (ΠΤΗΣΕΩΝ ΕΞΩΤΕΡΙΚΟΥ ή ΜΙΚΤΩΝ) ΔΙ’ ΕΓΧΩΡΙΩΝ ΠΡΟΪΟΝΤΩΝ». (Ακολουθεί υπόδειγμα του ανωτέρω εντύπου). Σελ. 104,08(α) Τεύχος 599-Σελ. 64 - 171 30.Α.κ.7 Τελωνειακή Υπηρεσία Αεροσκαφών